༡༩༩༤ལོར་ས་སྟེང་གི་བསྟན་པ་ཡོངས་ཀྱི་མངའ་བདག་གོང་ས་ལྷ་མའི་རྣམ་འདྲེན་འཕགས་མཆོག་ཕྱག་ན་པད་དཀར་འཆང་བ།སྐྱབས་མགོན་ཐམས་ཅན་མཁྱེན་པས་བཀའ་གསུང་དང་ཕྱག་ཐམ་རིན་པོ་ཆེའི་མེ་ཏོག་མཎ་དྷ་རའི་འཕྲེང་བ་སྤྱི་བོའི་རྒྱན་དུ་ཕེབས་ཏེ།དཔལ་ལྡན་ཡོན་ཏན་ཚོགས་ཀྱི་བྱེད་པོ་ཡིས།།མི་འཇིགས་སེང་གེའི་ཁྲི་ལ་དབང་བསྐུར་བ།།ཞེས་གང་གསུངས་ལྟར།དགེ་ལྡན་བསྟན་པའི་འབྱུང་གནས་འབྲོག་རི་བོ་ཆེ་དགའ་ལྡན་རྣམ་པར་རྒྱལ་བའི་གླིང་གི་ཡ་གྱལ་ཤར་རྩེ་ཐོས་བསམ་ནོར་གླིང་གྲྭ་ཚང་གི་མཁན་ཁྲིར་ཕེབས་ནས།འཆད་ཉན་དར་སྤེལ་དང་།ཕྱག་བཞེས་ཉམས་གསོ།སྒྲིག་ལམ་དག་ཐེར་སོགས་གྲྭ་ཚང་ཡོངས་ལ་ཉེས་སྤྱོད་ལས་ལྡོག་པའི་བསླབ་བྱ་གནད་ལ་སྨིན་པ་མང་དུ་གནང་པས་ཕན་འབྲས་ལོ་ཏོག་གི་སྙེ་མ་གཡུལ་ཏུ་ཟ་བར་གྱུར།